Lai precīzāk paskaidrotu projekta iesnieguma pielikumā “Izmaksu un ieguvumu analīzes aprēķini” norādāmos iespējamos sociālekonomiskos ieguvumus un to aprēķinu, ir papildināta Eiropas Savienības kohēzijas politikas programmas 2021.–2027. gadam 2.2.3. specifiskā atbalsta mērķa “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” 2.2.3.7. pasākuma “Gaisa piesārņojošo vielu emisiju samazināšana pašvaldību siltumapgādē” (turpmāk – pasākums) izmaksu un ieguvumu analīzes aprēķinu modeļa aizpildīšanas metodikas sadaļa 2.2.6. “Sociālekonomiskā analīze” ar papildus skaidrojumu[[1]](#footnote-1), metodoloģiju un datu avotiem, ko var piemērot, nosakot sociālekonomiskos ieguvumus šī pasākuma ietvaros izveidotajai infrastruktūrai:

1. lai novērtētu sociālekonomisko ieguvumus, piemēram, **no gaisa piesārņojuma samazinājuma, t.sk. iedzīvotāju veselības uzlabojuma,** var izmantot Eiropas Vides aģentūras 2024.gada 15.janvārī publicēto metodoloģiju rūpnieciskā gaisa piesārņojuma ārējo izmaksu novērtēšanai *“Estimating the external costs of industrial air pollution: Trends 2012-2021. Technical note on the methodology and additional results from the EEA briefing 24/2023”* (<https://www.eea.europa.eu/publications/the-cost-to-health-and-the/technical-note_estimating-the-external-costs/view>) un šīs metodoloģijas 1.pielikuma A1.1.tabulā norādītās gaisa piesārņotāju kopējās kaitējuma izmaksas Latvijas Republikai atkarībā no projekta ietvaros ietaupītajām gaisa piesārņojošo vielu emisijām. Minētā metodoloģija galvenokārt ietver gaisa piesārņojošo vielu monetāru novērtējumu, balstoties uz  kaitējumu cilvēka veselībai, dažādām sirds un asinsvadu slimībām;
2. lai novērtētu sociālekonomisko ieguvumu **no gaisa piesārņojuma samazinājuma, t.sk. iedzīvotāju veselības uzlabojuma,** ir jāaprēķina prognozētais piesārņojuma samazinājums, ko aprēķina, salīdzinot piesārņojošo vielu emisiju daudzumu scenārijos ar projektu un bez projekta, nosakot starpību tonnas/gadā, kas tiek reizināts ar piesārņojošās vielas ekonomiskajām izmaksām (izteiktu EUR/ tonna).

Informācija par radīto uzņēmumu radīto gaisa piesārņojuma emisiju daudzumu atrodama Valsts SIA “Latvijas Vides, ģeoloģijas un meteoroloģijas centrs” uzturētajā valsts statistikas pārskatu “2-Gaiss” datu bāzē <https://videscentrs.lvgmc.lv/lapas/parskatu-ievadisana>.

Ieguvumus rēķina projekta iesniegšanas gada cenās (piemēram, 2024.gada cenās). Informācija par makroekonomiskajiem pieņēmumiem un prognozēm izmaksu un ieguvumu analīzes sagatavošanai atbilstoši normatīvajiem aktiem publiskās un privātās partnerības jomā pieejama Finanšu ministrijas tīmekļa vietnē: <https://www.fm.gov.lv/lv/makroekonomiskie-pienemumi-un-prognozes>.

Skatīt publicēto sociālekonomiskā ieguvuma **no gaisa piesārņojuma samazinājuma, t.sk. iedzīvotāju veselības uzlabojuma** aprēķina paraugu excel formātā.

Papildus, nosakot projekta sociālekonomiskos ieguvumus un zaudējumus, var piemērot  gan Latvijā izstrādātās, gan arī citās valstīs izstrādātās metodikas un pētījumus, tai skaitā tādas, kas vērstas uz nodarbinātību, reģionālo attīstību un citas ietekmes, ja tās var pierādāmi monetāri novērtēt un piemērot projekta ietvaros veiktajām darbībām, detalizēti izklājlapās “Pieņēmumi” un “11.DL 4.pielikums” aprakstot to aprēķinu un pamatojumu, pielāgojot to aprēķinus Latvijas ekonomiskajiem rādītājiem.

1. Skaidrojums, kā atsevišķs dokuments, tiks publicēts CFLA tīmekļa vietnē pie projektu atlases dokumentācijas: <https://www.cfla.gov.lv/lv/2-2-3-7> [↑](#footnote-ref-1)